ועדת החוקה, חוק ומשפט, כנסת 23, פרוטוקול מספר 147, 2020-11-18 17:50

יעקב אשר: אני פותח את ישיבת ועדת החוקה, חוק ומשפט בה נקיים הצבעות על מה שכבר הוקרא והוסבר.

יעקב אשר: יש לנו גם תקנות חדשות שהגיעו ועליהן דיברנו הבוקר.

יעקב אשר: התקנות של אילת בהמשך לחקיקה שחוקקנו בחוק הסמכויות לגבי הנושא של איים ירוקים, הנושא של גני החיות והספארים למיניהם והנושא של תל מונד, תקנות לגבי הבחירות בתל מונד.

יעקב אשר: על זה נצביע עכשיו, כולל על הדברים שכבר דנו בהם הבוקר.

יעקב אשר: יש נושא נוסף שאני מקווה שיגיע עוד הערב.

יעקב אשר: אני רוצה להודות לשר הבריאות ולצוות שלו.

יעקב אשר: הנושא שהעלינו הבוקר עת הייתה כאן דוקטור שרון אלרעי לעשות שני סוגי חנויות, חנויות עד גודל מסוים וחנויות גדולות יותר כאשר בגדולות יותר יוכלו להיכנס עד עשרה אנשים.

יעקב אשר: תכף נרחיב על זה אבל בכל מקרה כרגע התקנות עוד לא נמצאות אצלנו.

יעקב אשר: יש מאמץ כרגע לנסות להעביר את זה בממשלה ואם נצליח, עוד הערב אני אכנס את הוועדה על כל חלקי, ומיקי, אם לא תוכל להגיע, ברשותך אני אקים את הדיון לבד כי דברם טובים מרשים לי לעשות לבד.

יעקב אשר: אני מקווה שנוכל לאשר את זה עוד הערב.

יעקב אשר: אני תכף נקריא את התקנות על אילת.

יעקב אשר: נמצא אתנו ב-זום ראש עיריית אילת שאני מבין שתכף נכנס לישיבת מועצה ולכן אולי נעלה אותו קודם ואחר כך נעשה את העבודה שלנו ונאשר את זה.

מאיר יצחק הלוי: אדוני היושב ראש, שלום לך.

מאיר יצחק הלוי: שוב אני רוצה לומר תודה על העבודה המאומצת ולומר גם שלום לחבר הכנסת מיקי לוי.

מאיר יצחק הלוי: אני חושב שחוץ משניכם אין יותר חברי כנסת ברגע זה.

מאיר יצחק הלוי: באמת תודה רה.

מאיר יצחק הלוי: אנחנו נערכנו כנדרש לפתוח את העיר ואנחנו שמחים לומר שבסך הכול אנחנו מתמודדים עם האתגר בסדר.

מאיר יצחק הלוי: אני מעריך שעד יום שישי בעזרת השם אנחנו כבר נדע שהמכונה הזו עובדת כמו צריך.

מאיר יצחק הלוי: אני ראיתי את הנושאים.

מאיר יצחק הלוי: יש לנו מה לומר אבל אני מציע שכרגע כל מה שאני אומר לכם, אני אברך אתכם כי הנושאים שאני מתכוון להמשיך ולהעלות – ובסיור שהיה כאן עם שר הבריאות, הוא היה אתמול בסיור ארוך ובהמשך הצטרפה אליו שרת התיירות – יש לנו כמה נושאים וביניהם גם הנושא של החלק הפנימי של המסעדות שביקשו שניתן קצת זמן להתארגן לעניין הזה.

מאיר יצחק הלוי: גם החלק של אוכלוסיית המורים שגרה במועצה אזורית חבל אילות.

מאיר יצחק הלוי: דרך אגב, יש לנו מעל ל-100 מורים שגרים במועצה אזורית חבל אילות וצריכים להיכנס ויש להם בעיה עם הבדיקות, אתגר שנצטרך לתת לו פתרון.

מאיר יצחק הלוי: יש עוד כל מיני נושאים קטנים שאני מקווה שתוך כדי נדע לתקן אותם ולשנות אותם.

מאיר יצחק הלוי: בסך הכול אומר לכם בנקודת הזמן הזאת תודה.

מאיר יצחק הלוי: אני מאוד מאוד מקווה שנצא לדרך יותר טובה.

מאיר יצחק הלוי: תודה רבה.

יעקב אשר: תודה רבה ושיהיה לך בהצלחה.

יעקב אשר: אני בטוח שגם היום אתה יודע, אני בטוח שגם סיפרת את זה לתושבים שלך, שבעבודה המאומצת שהייתה כאן בוועדה הנושא הכול כך חשוב הזה של המעטפת נכנס לפעולה, לא באופן מלא וידענו שהוא גם לא יהיה מלא מלא, אבל לאט לאט הוא משתלב בתוכו כי זה היה בעצם כל ההיגיון של האי הזה.

יעקב אשר: לכן עמדנו על כך שזה יהיה בתוך החוק ואני שמח שזה קרה.

יעקב אשר: אני שמח שגם אחרים גוזרים את הסרטים אחר כך כי התפקיד שלנו הוא להיות הפועלים השחורים ולעשות את העבודה באהבה גדולה.

יעקב אשר: תודה.

מאיר יצחק הלוי: תודה רבה לכם ואנחנו נמשיך.

יעקב אשר: שיהיה לכם בהצלחה.

מיקי לוי: בהצלחה.

מאיר יצחק הלוי: מיקי, תודה רבה.

יעקב אשר: מגיע לו.

גור בליי: צריך להקריא את התיקון החדש.

גור בליי: בישיבות של שבוע שעבר הקראנו ודנו בתיקון 9 והתיקון לתיקון 9.

גור בליי: בבוקר הקראנו ודיברנו על תיקון 10 ו-11 והתיקון החדש שהגיע אחר הצוהריים הוא תיקון 12.

גור בליי: כמו שציין היושב ראש, הוא מעלה שלושה דברים.

גור בליי: הוא עוסק בפתיחה של מה שנקרא המעטפת, הדברים הנוספים באילת, בנושא של התאמה לבחירות המוניציפאליות, הקלפיות לנושא של הקורונה ובפתיחה של גני החיות והספארי.

גור בליי: אולי אני אקריא את כל התקנות ואז יסבירו נציגי הממשלה את ההוראות.

יעקב אשר: כן.

יעקב אשר: את שלושת התקנות.

גור בליי: זה קובץ אחד.

גור בליי: תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 12) (תיקון), התשפ"א-2020 בתוקף סמכותה לפי סעיפים 4, 8, 9, 12, 12ה, 23, 24, 25 ו-27 לחוק סמכויות מיוחדות להתמודדות עם נגיף הקורונה החדש (הוראת שעה) התש"ף-2020 ובאישור ועדת החוקה חוק ומשפט של הכנסת, מתקינה הממשלה תקנות אלה:

גור בליי: יש את הנוסח המשולב.

גור בליי: זה מוסיף את פתיחת גני החיות הספארי לשמורות טבע וגנים לאומיים.

גור בליי: זאת בעצם התוספת העיקרית שקשורה בנושא של אזורי תיירות מיוחדים, אילת ועין בוקק.

גור בליי: "9א.

גור בליי: תנאים להפעלת מקום ציבורי או עסקי באזור תיירות מיוחד

גור בליי: בית אוכל בדרך של הושבה במקום למעט בית אוכל כאמור בפסקה (4).

גור בליי: בריכת שחייה המצויה במתקן אירוח לשימוש אורחי מתקן האירוח בלבד כפי שהותר בסעיף 12ג לחוק.

מיקי לוי: בפעם הקודמת נפלה טעות סופר וסגרו לי את הבריכות של הפעוטות.

מיקי לוי: היום אין הפרדה בין פעוטות לבין זה?

מיקי לוי: אז הבינו שעשו טעות אחרי שנלחמתי.

מיקי לוי: ההורים עם הפעוטות שסיכנו אותם, באו למים עמוקים.

יעקב אשר: אתה מדבר על בתי המלון.

מיקי לוי: גם בבריכות.

מיקי לוי: הכול היה אותו הדבר.

מיקי לוי: אין הגבלה?

נינא כהן קרן: אין הגבלה.

מיקי לוי: תודה רבה.

יעקב אשר: בשם הפעוטות, אני מודה לכם.

מיקי לוי: אכן.

מיקי לוי: בשם הפעוטות אני מודה לכם.

גור בליי: בית אוכל המצוי במתקן אירוח לשימוש אורחי מתקן האירוח בלבד כפי שהותר בסעיף 12ג(א) לחוק.

גור בליי: בית אוכל, כאמור בתקנת משנה ׁ(א1) -

גור בליי: המפעיל של המקום יציב את השולחנות במרחק שלא יפחת מ-2.5 מטרים בין שולחן לשולחן.

גור בליי: אטרקציה תיירותית כאמור בתקנת משנה (א)(2) בכפוף להוראות המנהל ובכלל זה לעניין שמירה על היגיינה, ניקוי וחיטוי.

גור בליי: מפעיל מזנון בשטח בריכה לא יציב שולחנות וכיסאות לאכילה בשטח המזנון וימנע גישה לשולחנות אכילה המקובעים לרצפה, אם קיימים.

גור בליי: המפעיל של המקום יציב את השולחנות במרחק שלא יפחת מ-2.5 מטרים בין שולחן לשולחן.

גור בליי: יש שתי שאלות שעולות כאן ואולי אני אשאל אותן לפני שנמשיך בהקראה.

גור בליי: בדרך שדל הושבה בשטח פתוח, הכוונה להבדיל מ-בופה?

נינא כהן קרן: הכוונה היא להבדיל מ-טק אווי שמותר בכל הארץ.

נינא כהן קרן: כאן מותר גם בדרך של הושבה בשטח פתוח.

נינא כהן קרן: לא רצינו לכתוב הושבה במקום.

גור בליי: שאלה נוספת.

גור בליי: למה לגבי מפעיל המזנון בשטח הבריכה יש איסור להציב שולחנות?

גור בליי: מה ההיגיון?

גור בליי: אם אתה מאפשר מסעדה בשטח פתוח, המזנון הזה הוא כמו מסעדה.

גור בליי: זה גם שטח פתוח בבריכה.

גור בליי: למה להפריד ביניהם?

נינא כהן קרן: הרעיון הוא לצמצם סיכונים היכן שאפשר.

נינא כהן קרן: בכל פעילות של ישיבה במסעדה יש סיכון בריאותי, סיכון להדבקה.

יעקב אשר: אני אעצור אותך.

יעקב אשר: אני מבין את ההיגיון.

יעקב אשר: כאן אתה בתוך המלון ובמלון יש לך חדר אוכל.

יעקב אשר: הבריכה היא בתוך המלון, היא לא בריכה נפרדת ולכן הם אומרים כמה שפחות.

יעקב אשר: נתנו לאנשים את מה שצריך אבל מסעדה, זה משהו אחר.

יעקב אשר: אני מציע למען תושבי אילת, בואו נתקדם עם זה.

יעקב אשר: אני חשוב שיש בזה הגיון.

יעקב אשר: סליחה שעברתי לרגע לצד הבריאות.

נינא כהן קרן: לא יכולתי להסביר את זה טוב יותר.

גור בליי: על אף האמור בתקנה 9, במקום ציבורי או עסקי המפורט להלן, המצוי באזור תיירות מיוחד, המחזיק או המפעיל של המקום יקבע ויפעיל מנגנון לוויסות כניסת האנשים למקום למעט עובדי המקום כך שבכל עת לא ישהו במקום אנשים במספר העולה על התפוסה המרבית המפורטת להלן לצדו:

גור בליי: בית אוכל כאמור בתקנת משנה (א)(1), מספר אנשים השוהים במקום לצורך ישיבה במקום לא יעלה על 50.

גור בליי: בריכת שחייה, כאמור בתקנת משנה (א)(3), מספר השוהים במי הבריכה לא יעלה על יחס של אדם לכל שישה מטרים רבועים ובבריכה מחולקת למסלולי שחייה התפוסה לא תעלה על שני שחיינים בכל מסלול שחייה.

גור בליי: על מקום מהמקומות המפורטים בתקנת משנה (ג) יחול האמור בתקנה 9(ב) בשינויים המחויבים.

גור בליי: זאת בעצם החובה להציב שלט לגבי התפוסה.

9 יבוא: "אחרי כאמור בתקנה 9א(ג)" ואחרי "מפעיל חנות רחוב" יבוא "שלא באזור תיירות מיוחד".

12ב יבוא: "12(א1) המפעיל בית אוכל בהושבת אנשים במבנה בניגוד לתקנה 9א(ב)(1א)".

12ב יבוא: בעצם העבירה היא שאם אתה מושיב אנשים בתוך המבנה ולא בשטח הפתוח.

12ב יבוא: במסעדות, באזור התיירות, הקנס הוא 5,000 שקלים, אם אתה מושיב אנשים בפנים ולא בחוץ.

נינא כהן קרן: נכון, כי מבחינתנו זה דומה להפעלת מקום שאסור לך להפעיל.

גור בליי: בתקנה 18(2) לתקנות העיקריות, אחרי תקנה 13(א2)(12) יבוא 12(א1ׂ).

גור בליי: כאן אנחנו עוברים להוראה של תל מונד.

העיקריות יבוא: "26.

העיקריות יבוא: הוראת שעה, בחירות ברשות מקומית על אף האמור בתקנות אלה, בתקופה שמיום ד' בכסלו תשפ"א (20 בנובמבר 2020) עד יום ט"ז בכסלו תשפ"א (2 בדצמבר 2020ׂ) יראו כאילו –

העיקריות יבוא: (14) מקום קלפי שקבע מנהל הבחירות לפי חוק הרשויות המקומיות (בחירות) תשכ"ה-1965.

העיקריות יבוא: "(ג) לעניין מקום שהוא מקום קלפי לפי חוק הרשויות המקומיות (בחירות), התשכ"ה-1965, יחולו פסקאות משנה (א) ו-(ב) בשינויים אלה –

העיקריות יבוא: השיב אדם בחיוב על השאלה שבפסקת משנה (א)(2) או שנמצא כי חום גופו הוא 38 מעלות צלזיוס ומעלה במדידת חום כאמור בפסקת משנה (ב), המחזיק או המפעיל של המקום או מי מטעמו יתיר את כניסתו אם אותו אדם הציג אישור החלמה או ממצא שלילי לאלקוב לבדיקת PCR שביצע ביום הבחירות ובמקרה שהחום החל לפני יום הבחירות, אם הציג ממצא שלילי לאלקוב בבדיקת PCR שביצע לפני יום הבחירות ולאחר הופעת החום.

העיקריות יבוא: התוספת השלישית לתקנות העיקריות - לפני פרק 12ב יבוא: 12א(1), 13א(1) – 5,000.

העיקריות יבוא: זה הקנס על הושבת אנשים במסעדה.

העיקריות יבוא: עולות כאן – לגבי אילת ועין בוקק – כמה הבהרות.

העיקריות יבוא: אני מבין שהחנויות, בניגוד לגישה שנראה בהמשך, חנויות הרחוב, זה הולך לפי הנמוך מבין שני הערכים.

העיקריות יבוא: נכון?

העיקריות יבוא: יש כאן בעצם שני מודלים.

העיקריות יבוא: באטרקציות זה המקל מבין שני הערכים ובמסעדות זה לפי הנמוך.

העיקריות יבוא: נכון?

העיקריות יבוא: את יכולה לומר כמה מילים על הדבר הזה.

העיקריות יבוא: במסעדות זה בכלל בלי קשר לגודל.

העיקריות יבוא: זה מספר קבוע.

העיקריות יבוא: אתם יכולים להסביר על שני הדברים האלה?

העיקריות יבוא: זה בית אוכל, מספר אנשי היושבים במקום.

העיקריות יבוא: אתם עושים הרבה מאוד וריאציות.

העיקריות יבוא: יש לכם בחנויות שני ערכים, מספר אנשים לפי הנמוך, באטרקציות זה לפי הגבוה, במסעדות זה 50 אנשים ובמסעדות במלון זה 50 אחוזים מהתפוסה.

העיקריות יבוא: אתם יכולים להסביר?

יעקב אשר: את זה אתה רוצה שנסביר היום?

גור בליי: כן.

יעקב אשר: אני מבקש בקצרה.

סתיו קבלו: אני אתייחס למסעדות.

סתיו קבלו: אנחנו עושים הבחנה בין המסעדות שפתוחות לכל הקהל הרחב, גם לתושבים וגם לאורחים, ושם המגבל היא ל-50 אנשים בחוץ.

סתיו קבלו: המסעדות שבתוך המלון, הן יכולות גם בפנים ועד 50 אחוזים.

יעקב אשר: זה דומה למה שהיה עת הותרו המלונות בתקופה שלפני הסגר האחרון.

סתיו קבלו: אז היה 35 אחוזים.

יעקב אשר: זה עלה ל-50 אחוזים.

גור בליי: זה בתוך המלון.

סתיו קבלו: כן.

סתיו קבלו: בתוך המלון.

סתיו קבלו: כולל הושבה בפנים.

סתיו קבלו: זה לעניין המסעדות.

גור בליי: לעניין מסעדות שהן לא במלון, זה 50 בלי קשר לגודל.

גור בליי: אבל אם אלה שני חללים, שני מפלסים, זה 50 פר מסעדה?

סתיו קבלו: 50 פר מסעדה בחוץ.

סתיו קבלו: לעניין ההבדל בין האטרקציות לחנויות, החנויות הן במבנה ולכן ההגבלה היא לנמוך מביניהן.

סתיו קבלו: האטרקציות בגלל שהן בחוץ, ההנחיה היא המקלה יותר.

גור בליי: כל האטרקציות הן בחוץ?

סתיו קבלו: כן.

סתיו קבלו: רק בחוץ.

נינא כהן קרן: האטרקציות הן כמו שמורת טבע וגני חיות וספארי.

נינא כהן קרן: זה גם תנאי של חנויות חיוניות.

נינא כהן קרן: זה בעצם התנאי הגנרי שנצמדנו אליו.

נינא כהן קרן: החנויות, כמו שסתיו אמרה, הן במבנה.

גור בליי: את יכולה להסביר את ההוראה לגבי הנושא של הבחירות?

גור בליי: מה הכוונה?

נינא כהן קרן: יש התאמה של ההוראות של תקנות הגבלת פעילות לסיטואציה של קיום בחירות ברשויות המקומיות, במקרה הזה בחירות בתל מונד.

נינא כהן קרן: דבר ראשון, עצם ההפעלה של מקום הפתוח לציבור שיש בו קלפי כי ברירת המחדל כרגע בחוק שאסור לפתוח מקום הפתוח לציבור.

נינא כהן קרן: דבר שני, התאמה של התנאים שקבועים בתקנה 8, תנאי התו הסגול, יש את חובת תשאול שמי שעונה בחיוב על אחת השאלות, שנכנס למקום פתוח לציבור, צריך למנוע את כניסתו.

נינא כהן קרן: בעצם קבענו שישאלו אותו רק הוראות שמי שעונה עליהן בחיוב צריך בידוד ובמקרה הזה, אדם שצריך בידוד – יש קלפיות ייעודיות שגם זה מוסדר כאן לאנשים שצריכים בידוד.

גור בליי: כלומר, לא שואלים את השאלה האם אתה משתעל.

נינא כהן קרן: נכון, כי לפי צו בידוד בית, כדי לא למנוע מאדם לממש את הזכות שלו להצביע.

גור בליי: שואלים רק את השאלות של החום והם נחשפת לחולה.

נינא כהן קרן: נכון, ואז אם כן, הוא צריך בידוד.

נינא כהן קרן: יש רק את הסייג שאם הוא מציג בדיקה, זה תואם את ההוראות בצו בריאות העם שאדם שיש לו חום אבל הוא מציג בדיקה שלילית, אנחנו יודעים שזה לא קשור לקורונה.

יעקב אשר: רק זה או גם אם הוא מגיש אישור מחלים?

גור בליי: יש אישור החלמה.

יעקב אשר: אתם מתרגלים לאט לאט לעניין הזה.

נינא כהן קרן: כן.

יעקב אשר: תתחילו להתרגל.

יעקב אשר: זה הולך להיות בגדול.

גור בליי: אתם מדברים על בדיקת PCR שביצע ביום הבחירות.

גור בליי: זו בדיקה שקיימת?

גור בליי: מקבלים תוצאה באותו יום?

נינא כהן קרן: הכוונה היא רק לעשות את ההתאמות, את החיבור למה שמופיע בצו בידוד בית.

נינא כהן קרן: שלא יצא שאנחנו אומרים כאן משהו שהוא מחמיר על ההוראות.

גור בליי: אבל אין כוונה להשמיש כאן בדיקות מיידיות.

נינא כהן קרן: לא.

נינא כהן קרן: הכוונה לא לשלוח בגלל הבחירות אנשים להיבדק.

יעקב אשר: חייבים להעלות את אחוז ההצבעה שם כדי שיהיו הרבה בדיקות.

גור בליי: כנסים ואירועים, אני מדבר על אזורי תיירות מיוחדים.

נינא כהן קרן: בשלב הזה לא.

נינא כהן קרן: לא בגלל שהתוקף של התקנות באופן כללי הוא לשבועיים.

נינא כהן קרן: בלי קשר אנחנו חושבים שזה סוג של פיילוט.

נינא כהן קרן: הכוונה היא באמת לבחון לפחות בהתחלה אחת לשבועיים ולראות אם אפשר אולי להקל יותר.

יעקב אשר: למה אי אפשר ללכת על אותו הגיון של חדר אוכל, ללכת על כינוס, ואפילו להחמיר בזה יותר.

נינא כהן קרן: אותו עקרון של לצמצם היכן שלא חייב.

יעקב אשר: אנשים נמצאים בתוך בית המלון, הם בתוך הבניין הזה ואתם יוצאים מהנחה שבית המלון יקפיד על הדברים הללו כי הוא לא ירצה להפסיד.

יעקב אשר: יש מול מי לתבוע ומול מי לתת קנס ומול מי להתריע.

יעקב אשר: לכן אני חושב שכן יש מקום שיהיה אפשר לעשות כנסים באולמות שמיועדים לכך עד 50 אחוזים מתפוסת האולם ובתנאי שיושבים במרחק אחד מהשני.

נינא כהן קרן: החשש שלנו הוא לא שיפרו את ההנחיות.

נינא כהן קרן: כרגע רצינו לאפשר את המעטפת ההכרחית החיונית במקומות בהם אפשר כרגע לוותר.

נינא כהן קרן: אלה לא דברים שיפגעו במתווה.

נינא כהן קרן: כרגע החלטנו לשים אותם בצד.

יעקב אשר: כינוס בבריכה יהיה אפשר לעשות וגם בחדר האוכל.

נינא כהן קרן: התקהלות באופן כללי, יש אתה הגבלה.

נינא כהן קרן: אי אפשר לעשות חתונה של 50 אנשים בבריכה.

יעקב אשר: עוד פעם פחד הזה מהחתונות.

נינא כהן קרן: לא חתונה.

נינא כהן קרן: טקס.

יעקב אשר: נראה לי שבמדינת ישראל חלק גדול יישארו רווקים הרבה זמן.

יעקב אשר: להגיד את המילה חתונה, זאת טראומה.

יעקב אשר: נכון שהיא גורם הדבקה שיכול להיות אבל אם תסדירו את זה, זה לא יהיה.

יעקב אשר: בסדר.

יעקב אשר: אני מבין שבלובי של המלון לכאורה אין בעיה.

יעקב אשר: אני לא אומר את זה כיושב ראש ועדה אלא אני מספר עכשיו לחברים שלי.

יעקב אשר: לדעתי זאת טעות.

יעקב אשר: אני מקבל את מה שאת אומרת, אתם רוצים לראות איך זה יהיה בהתחלה, ואני לא רוצה לעכב את אילת ואת ראש העיר, אבל אני חושב שבהחלט אתם צריכים לחשוב על משהו פרקטי עם הגדרה ועם אחריות של בית המלון על הדבר הזה.

יעקב אשר: תאמיני לי, הם יקפידו על זה יותר ממה שאתם חושבים.

מיקי לוי: נכון.

יעקב אשר: בית מלון הוא מקום שגם מתכנסים לשמוע הרצאה.

יעקב אשר: אפשר לומר לא הופעות מוזיקליות, הרקדות או דברים מהסוג הזה.

יעקב אשר: זאת ההצעה שלנו לקראת הסיבובים הבאים עת ניפגש כאן בשולחן העגול הזה.

יעקב אשר: מיקי, אנחנו עובדים אתם בסבלנות.

מיקי לוי: אני מסכים.

יעקב אשר: ברגישות אבל גם בנחישות.

יעקב אשר: הקראנו את כל המערכת שנמצאת כאן.

מיקי לוי: אני אדבר אחרי ההצבעה אז נברך על המוגמר.

מיקי לוי: אין מארבי בטן.

יעקב אשר: הולכים רק עם השכל הישר וזאת ההזדמנות שלי לשבח אותך על כך כי לפעמים אתה גם חוטף על זה.

יעקב אשר: כשמפעילים את השכל הישר, מצליחים וי שלך הרבה הצלחות.

יעקב אשר: אתה חוזר הרבה פעמים הביתה עם סל של הצלחות לציבור ויש לך מה לומר בבית.

יעקב אשר: גם אני קצת אחריך מנסה להגיד את זה.

יעקב אשר: אנחנו נעבור להצבעה על תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות במקומות עבודה) (תיקון מס' 3), התשפ"א-2020.

יעקב אשר: מי בעד?

יעקב אשר: מי נגד?

יעקב אשר: מי נמנע?

יעקב אשר: בעד – פה אחד

יעקב אשר: אושר פה אחד.

יעקב אשר: אני מעלה להצבעה את תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 9), התשפ"א-2020.

גור בליי: זה החלק שלא הלך למליאה.

יעקב אשר: מי בעד?

יעקב אשר: מי נגד?

יעקב אשר: מי נמנע?

יעקב אשר: בעד – פה אחד

יעקב אשר: אושר פה אחד.

יעקב אשר: אני מעלה להצבעה את תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 9), התשפ"א-2020.

יעקב אשר: מי בעד?

יעקב אשר: מי נגד?

יעקב אשר: מי נמנע?

יעקב אשר: בעד – פה אחד

יעקב אשר: אושר פה אחד.

יעקב אשר: אני מעלה להצבעה הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 10), התשפ"א-2020 .

יעקב אשר: מי בעד?

יעקב אשר: מי נגד?

יעקב אשר: מי נמנע?

יעקב אשר: בעד – פה אחד

יעקב אשר: אושר פה אחד.

יעקב אשר: אני מעלה להצבעה את תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 11), התשפ"א-2020, שזה התיקון של אתמול, מה שנקרא ה-ביגים וכולי.

יעקב אשר: הדבר שחשבנו מהתחלה שהיה צריך לעשות אותו אבל מוטב מאוחר מלעולם לא.

גור בליי: זה דווקא (10).

גור בליי: (11) הוא הארכה.

יעקב אשר: מי בעד?

יעקב אשר: מי נגד?

יעקב אשר: מי נמנע?

יעקב אשר: בעד – פה אחד

יעקב אשר: אושר פה אחד.

יעקב אשר: אני מעלה להצבעה הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 12), התשפ"א-2020.

יעקב אשר: מי בעד?

יעקב אשר: מי נגד?

יעקב אשר: מי נמנע?

יעקב אשר: בעד – פה אחד

יעקב אשר: אושר פה אחד.

יעקב אשר: אני מקווה שעוד הערב נוכל לקבל את תיקון מספר (13ׂ).

יעקב אשר: העבירו את זה כבר לאישור הממשלה.

יעקב אשר: אנחנו נודיע על מועד הישיבה ומי שיהיה, יהיה.

יעקב אשר: אם לא, אני אייפה את כוחי שם הסיעה שלך לפחות ובשמך.

מיקי לוי: חד וחלק.

יעקב אשר: אני מודה לכם.

יעקב אשר: תודה לכולם על העבודה המאומצת.

יעקב אשר: דברי סיום וסיכום, מיקי לוי.

מיקי לוי: אני רוצה להודות לך ולצוות הוועדה בכמה וכמה אספקטים.

מיקי לוי: כל המאמץ האדיר הזה שעשינו במשך שבועיים באמת ללא לאות לפתיחת העיר אילת ומלונות ים המלח, כולל כל האטרקציות, כולל כל השירותים מסביב.

מיקי לוי: אדוני היושב ראש, תם ולא נשלם.

מיקי לוי: אפשר לפתוח בתי מלון ולהציל את ענף המלונאות ולעשות את בית המלון כקפסולה.

מיקי לוי: אם אני בא עם משפחתי לבית מלון בתל אביב או לטבריה, אני פשוט לא רציתי לעכב את ההצבעות לטובת אילת, ואני נכנס ונותר שם שלושה ימים כי כל האטרקציות בתוך המלון, אני לא יוצא, המלון הופך לקפסולה.

מיקי לוי: כך נציל את ענף התיירות.

מיקי לוי: אני חושב שצריך לתת את דעתנו לעניין.

מיקי לוי: אתה כראש הוועדה, דבר בבקשה עם שר הבריאות.

מיקי לוי: אפשר להפוך את בית המלון בקפסולה בכל מקום אחר בארץ.

מיקי לוי: מלון שלא יכול לעשות את זה לפי ההמלצה של משרד התיירות, לא יקבל את האישור.

מיקי לוי: אבל אפשר להציל את כל מערך בתי המלון בארץ ואלה הרבה משפחות שאיבדו את מקור פרנסתם.

מיקי לוי: זה לגבי העיר אילת, ענף התיירות ובתי המלון והאטרקציות.

מיקי לוי: יישר כוח ותודה רבה.

מיקי לוי: לגבי פתיחת הספארי.

מיקי לוי: באמת עבודה של חודש ימים.

מיקי לוי: דעתנו לא הייתה נוחה.

מיקי לוי: אני לא הסכמתי לוותר.

מיקי לוי: אמרתי מלכתחילה שצריך להצמיד את זה לגנים הלאומיים.

מיקי לוי: גני החיות הם מקומות ענקיים והם פורקן לילדים שממילא כלואים בבית ולא הולכים לבתי הספר.

מיקי לוי: גם הספארי, כניסה עם מכונית, קפסולה משפחתית.

מיקי לוי: גם גן החיות התנ"כי בירושלים או גן החיות בחיפה, אלה מקומות עצומים עם מרחבים גדולים.

מיקי לוי: אני שמח מאוד שהוועדה הזאת הצליחה להביא את זה לידי כך שפתחנו.

יעקב אשר: אני אפריע לך לרגע.

יעקב אשר: שנינו ראינו הודעה שהגיעה לעוזר שלי, אנונימי, אני לא אומר את השם ואני גם לא ראיתי שם, של אבא שכתב תודה למיקי ולי.

יעקב אשר: אבא לילד על הרצף האוטיסטי, ילד עם צרכים מיוחדים, והוא אומר שמבחינת הבן שלו זאת הצלה ממש.

יעקב אשר: הוא יבוא לגן החיות, לפינת הליטוף, זאת ההצלה שלו.

יעקב אשר: לכן הדבר הזה הוא חשוב.

מיקי לוי: זה מצטרף לכך שפתחנו בוועדה הזאת אישור למטפל עם חיות לילדים עם צרכים מיוחדים.

מיקי לוי: אחד על אחד.

מיקי לוי: הכול משתלב יחד.

מיקי לוי: אני חושב שהוועדה הזו עושה עבודת קודש.

מיקי לוי: אני שמח להיות כאן גם כאורח.

מיקי לוי: אני לא מוותר על זכותי לבוא ולטעון את טענותיי.

מיקי לוי: תודה רבה מכל הלב בשמי ובשם החיות.

מיקי לוי: תודה רבה.

יעקב אשר: אני רוצה לומר מילה אחת לסיכום.

יעקב אשר: שוב, אנחנו נמצאים באיזשהו משא ומתן, בשיח כזה או אחר, לפעמים גם בעימותים כאלה ואחרים, אבל הכול בצורה מתורבתת ונכונה ובאחריות.

יעקב אשר: אני לא משתמש בכוח של הוועדה כדי להפקיע דברים לגמרי.

יעקב אשר: אנחנו מנסים להגיע להבנות.

יעקב אשר: יש פתיחות יותר במשרד הבריאות.

יעקב אשר: אני בטוח שאתם שמים לב שאנחנו יודעים גם לתת לכם את הגיבוי כשצריך ולא רק עכשיו בישיבה הזאת.

יעקב אשר: זאת לא הפעם הראשונה.

יעקב אשר: דברים הגיוניים, דברים שיש בהם הגיון ויש בהם שכל, גם אם קשה לנו לקבל את ההחלטות עליהם, אנחנו מקבלים.

יעקב אשר: אנחנו נמשיך בנחישות וברגישות לטייב את הדברים עד כמה שאפשר.

יעקב אשר: אני אומר מכאן שהנושא הזה של השימוש בבדיקות סרולוגיות, אמר לי אתמול מנכ"ל משרד הבריאות שהולכים להחזיר את הסקר הסרולוגי ולהעצים אותו ברמות גבוהות מאוד וזה דבר חשוב.

יעקב אשר: הנושא של מחלימים הוא דבר חשוב.

יעקב אשר: הנושא של שימוש בבדיקות של 72 שעות, זה דבר חשוב כי אנחנו בניהול סיכונים.

יעקב אשר: שלושת האלמנטים האלה, אלה הסיכונים הכי נמוכים שקיימים שאותו אדם בשלב זה יכול להידבק או להדביק.

יעקב אשר: אנחנו יכולים לשחרר מיליון אנשים, לא לשחרר אותם לגמרי מחובת המסכה או מדברים קולקטיביים אבל יכולים לשחרר את המשק, יכולים לפתור בעיות במוסדות חינוך, בבתי עסק, בבתי מלון.

יעקב אשר: אפשר.

יעקב אשר: צריך כאן רק לחשוב מחוץ לקופסה.

יעקב אשר: לא רק לריב עם הקורונה ולנסות לנצח אותה, שזה דבר אחד, אלא גם מה שנקרא לאגוף אותה ולדעת לחיות עם הדבר הזה ולמצוא את הפתרונות הנכונים.

יעקב אשר: לכן אנחנו נמשיך, אנחנו ננדנד, אנחנו נהיה קשים, לפעמים קצת מפחידים אבל בסוף ענייניים וחושבים לטובת הכלל.

יעקב אשר: תודה רבה.